104.

poudarja pomembnost malih in srednjih podjetij za industrijsko krajino predvsem v zvezi z zagotavljanjem trajnih zaposlitev na regionalni ravni ter pri ohranjanju gospodarske in ustvarjalne vitalnosti ter visoke stopnje rasti in poziva Komisijo, naj: — bolj upošteva posebnosti in specifične težave malih in srednjih podjetij s pospeševanjem izvajanja akta o malih podjetjih, obravnavanjem pomanjkljivosti pri uporabi sprejetih smernic ter izvajanjem primernih konkretnih ukrepov, kot je zmanjševanje upravnega bremena (ter drugih vidikov regulativnega bremena, na primer stroškov zagotavljanja skladnosti), in z doslednim izvajanjem testa za mala in srednja podjetja, da bi končno zagotovili zadosten napredek za evropska mala in srednja podjetja, — podpre mala in srednja podjetja pri dostopu do raziskovalnih storitev in sposobnosti prek univerzitetnih konzorcijev in fundacij, struktur, ki so posredniki med raziskavami in trgom, — ne zanemarja vprašanja statuta evropske družbe v zasebni lasti, ki je že leta v središču evropske razprave, — si še naprej prizadeva za boljši dostop do možnosti financiranja za mala in srednja podjetja, predvsem naj razvije zdržne možnosti s tveganim kapitalom, za okrepitev možnosti financiranja malih in srednjih podjetij – tako kratkoročno kot dolgoročno – in njihovih izbranih virov financiranja v okviru nove strukture finančnega trga; poleg tega naj odpre trge in ustvari poštene konkurenčne pogoje, s tem pa omogoči več podjetnikom in malim podjetjem, da rastejo in se razvijejo v podjetja, ki delujejo po vsej Evropi, — preuči opredelitev malih in srednjih podjetij v EU, da bi omogočila večjo prožnost v posebnih industrijskih panogah, kjer mala in srednja podjetja ne izpolnjujejo praga glede prometa in zaposlenih zaradi posebnih tržnih struktur, pa so vseeno srednja podjetja, vendar naj zagotovi, da opredelitev ne bo ogrozila njihove učinkovitosti, — razvija svetovanje malim in srednjim podjetjem, ki se ukvarjajo z izvozom, predvsem v zvezi z dostopom do trgov tretjih držav, zagotavljanjem trajne prisotnosti na teh trgih ter zaščito finančne in tehnološke vrednosti intelektualne lastnine, — okrepi ukrepe internacionalizacije, da bi postala mala in srednja podjetja konkurenčnejša in usmerjena k notranjemu in globalnemu trgu, — poveča prispevek za sodelovanje malih in srednjih podjetij pri okvirnih programih za raziskave in razvoj s poenostavitvijo postopkov in uvedbo učinkovitejšega informacijskega in podpornega sistema na lokalni ravni, — izvaja projekte, ki omogočajo povezovanje malih in srednjih podjetij ter večjih podjetjih v omrežje prek vrednostne verige, — zagotovi instrumente, ki spodbujajo razvoj in rast ekoloških inovativnih malih in srednjih podjetij, pa tudi razvoj ekoloških industrijskih parkov, — preveri, ali lahko srednje velika podjetja in podjetja v družinski lasti, ki ne izpolnjujejo pogojev na podlagi obstoječe opredelitve malih in srednjih podjetij, ustrezno uporabljajo sedanje in prihodnje možnosti financiranja za raziskave in razvoj, ki so izrecno namenjene malim in srednjim podjetjem, — medsebojno približa ponudbo in povpraševanje po patentih, predvsem za mala in srednja podjetja, ter zmanjša stroške dostopa malih in srednjih podjetij do standardov;